Blaž Vrhovnik

Blaž Vrhovnik (født 8. mai 1981 i Ljubljana) er en slovensk tidligere skihopper som konkurrerte internasjonalt i årene 1994-2003. Han representerte SSK Ilirija.

Vrhovnik ble juniorverdensmester for lag med Slovenia i Calgary i 1997. I det individuelle rennet ble han nummer 12. I senior-VM i Trondheim kort tid etter fikk han 24.-plass i stor bakke og 6.-plass i lagkonkurransen. Junior-VM i St. Moritz 1998 ga 7.-plass individuelt og 4.-plass for lag. I OL i 1998 ble han nummer 17 i storbakken i Hakuba, 38 i normalbakken og var på det slovenske laget som ble nummer 10 i lagkonkurransen. I junior-VM i Saalfelden 1999 ble han nummer 21 i det individuelle rennet og 4 i lagkonkurransen. Hans siste store internasjonale mesterskap var VM i skiflyging i Vikersund 2000, der han ble nummer 38 av 47 deltakere.

Blaž Vrhovnik hadde ingen store resultater i verdenscupen, best sammenlagt var 52.-plass i 1997/98. Hans beste plassering i enkeltrenn i verdenscupen var 12.-plass i storbakken i Falun 11. mars 1998. Heller ikke i den tysk-østerrikske hoppuka gjorde han det stort, best sammenlagt der var 55.-plass i 1996/97.

Sammenlagtplasseringer i verdenscupen (poeng til de 30 beste i hvert renn):

Sammenlagtplasseringer i Hoppuka:

Referanser

Kilder 
 Adam Kwieciński: Hoppresultater Blaz Vrhovnik  (besøkt 14. mars 2016)

Eksterne lenker 
 

Slovenske skihoppere
Deltakere for Slovenia under Vinter-OL 1998
Skihoppere under Vinter-OL 1998
Personer fra Ljubljana
Fødsler i 1981